ຂ່າວສານ
ຣູມານີ ມອບວັກຊິນ Astra Zeneca 1 ແສນໂດສໃຫ້ແກ່ຫວຽດນາມເປັນຂອງຂວັນ
ການນຳ ທັງ 2 ທ່ານໄດ້ເຫັນດີ ຮັກສາ ແລະ ຊຸກຍູ້ບັນດາກົນໄກແລກປ່ຽນ 2 ຝ່າຍ, ພ້ອມທັງຍູ້ແຮງການຮ່ວມມືໃນບາງຂົງເຂດບຸລິມະສິດຄື ເສດຖະກິດ-ການຄ້າ, ການສຶກສາ-ກໍ່ສ້າງ, ການຮ່ວມມືທາງດ້ານແຮງງານ.
ໂອກາດນີ້, ປະທານາທິບໍດີ ຣູມານີ Klaus Iohannis ໄດ້ແຈ້ງໃຫ້ ທ່ານປະທານປະເທດຫວຽດນາມ ຫງວຽຊວນຟຸກ ຮັບຊາບ ວ່າ ລັດຖະບານ ຣູມານີ ໄດ້ຕົກລົງ ມອບວັກຊິນ Astra Zeneca 1 ແສນໂດສໃຫ້ແກ່ຫວຽດນາມເປັນຂອງຂວັນ ກໍຄືພິຈາລະນາຈະຂາຍວັກຊິນໃຫ້ແກ່ຫວຽດນາມໃນໄລຍະທີ່ຈະມາເຖິງ.
ກ່ຽວກັບການສະໜອງວັກຊິນ ຍັງມີຂ່າວວ່າ : ໃນການເຮັກວຽກທາງອອນລາຍລະຫວ່າງ ທ່ານລັດຖະມົນຕີກະຊວງສາທາລະນະສຸກ ຫງວຽນແທງລອງ ແລະ ທ່ານ John Paul Pullicino ຜູ້ອຳນວຍການໃຫຍ່ ບໍລິສັດ Pfizer ຫວຽດນາມຈຳກັດ, ທາງຝ່າຍບໍລິສັດ ໄດ້ໝັ້ນໝາຍຮັບປະກັນສະໜອງ ວັກຊິນ 20 ລ້ານໂດສໃນໄຕມາດ 4 ປີນີ້ເພື່ອໃຫ້ຫວຽດນາມຜັນຂະຫຍາຍການສັກວັກຊິນຢ່າງທັນການ.
(ແຫຼ່ງຄັດຈາກ VOV)